 Diuterọnọmi 20  Ọ bụrụ na ị gaa ibuso ndị iro gị agha, i wee hụ ịnyịnya na ụgbọ ịnyịnya agha na ndị mmadụ dị ọtụtụ karịa gị, atụla ha egwu; nihi na Jehova bụ Chineke gị, onye kpọpụtara gị nala Ijipt, nọnyeere gị.Ọ ga-erukwa na mgbe ị garuru nso nọgbọ agha, onye nchụàjà ga-abịa gwa ndị Izrel okwu.Ọ ga-asị ha, Nụrụnụ, Izrel, unu na-agaru nso taa ibuso ndị iro unu agha. Ka obi ghara ịlọ unu mmiri. Unu atụla egwu wee jiri ụjọ gbaa ọsọ ma ọ bụ maa jijiji nihi ha,nihi na Jehova bụ Chineke unu so unu na-eje ije iburu unu agha megide ndị iro unu ka o wee zọpụta unu.Ndị isi agha ga-agwakwa ha, sị, È nwere onye wuru ụlọ ọhụrụ nke na-agbapebeghị ya? Ya laghachi nụlọ ya, a dịghị ama ama ya anwụọ nagha, onye ọzọ ewee gbapee ya.È nwere onye kọrọ ubi vaịn nke na-amalitebeghị ịghọrọ mkpụrụ ya? Ya laghachi nụlọ ya, a dịghị ama ama ya anwụọ nagha, onye ọzọ ewee malite ịghọrọ mkpụrụ ya.È nwere onye kwere nwaanyị nkwa ọlụlụ nke na-alụbeghị ya? Ya laghachi nụlọ ya, a dịghị ama ama ya anwụọ nagha, nwoke ọzọ ewee lụrụ ya.Ndị isi agha ahụ ga-agwa ha okwu ọzọ, sị, È nwere onye na-atụ egwu, nke obi na-esighịkwa ike? Ya laghachi nụlọ ya, ka o wee ghara ime ka obi lọọ ụmụnna ya mmiri dị ka obi na-alọ ya mmiri.Ọ ga-erukwa na mgbe ndị isi agha gwasịrị ha okwu, ha ga-ahọpụta ndị ọchịagha nke ụsụụ ndị agha ka ha bụrụ ndị ndú ha.Ọ bụrụ na ị garuo obodo nso ibuso ya agha, gwa ha ihe ha ga-eme ka gị na ha wee mee udo.Ọ ga-erukwa na ọ bụrụ na obodo ahụ azaa gị na ha chọrọ udo, o wee megheere gị ọnụ ụzọ ámá ya, ọ ga-erukwa na ndị niile nọ nime ya ga-aghọrọ gị ndị na-arụ ọrụ mmanye, ha ga na-ejekwara gị ozi.Ma ọ bụrụ na o kweghị ka gị na ya mee udo, o wee buso gị agha, i wee nọchibido ya,Jehova bụ Chineke gị ga-enyefe ya naka gị, ị ga-ejikwa ihu mma agha gbuo nwoke ọ bụla nọ nime ya.Ọ bụ naanị ndị inyom na ụmụntakịrị na anụ ụlọ ka ị ga-achịrị, ị ga-ebukọrọkwa ihe ọ bụla dị nobodo ahụ, ya bụ, ihe niile ị kwatara; ị ga-erikwa ihe niile ị kwatara naka ndị iro gị, bụ ndị Jehova bụ Chineke gị nyefere naka gị.Otú ahụ ka ị ga-eme obodo niile dị gị anya nke ukwuu, bụ ndị na-esoghị nobodo ndị dị ná mba ndị a.Ọ bụ naanị nobodo niile nke ndị a Jehova bụ Chineke gị na-enye gị obodo ha ka ọ bụrụ ihe nketa gị ka ị na-agaghị ahapụ ihe ọ bụla na-eku ume ka ọ dịrị ndụ,nihi na ị ga-ahụ na i bibiri ha, ya bụ, ndị Het na ndị Amọraịt, ndị Ke na ndị Perizaịt, ndị Haịvaịt na ndị Jibọs, dị nnọọ ka Jehova bụ Chineke gị nyere gị niwu;ka ha wee ghara ịkụziri unu ime ihe arụ niile ha na-eme, bụ ndị ha na-emere chi ha, unu ewee mehie Jehova bụ Chineke unu.Ọ bụrụ na ị nọchibido obodo ruo ọtụtụ ụbọchị wee na-ebuso ya agha ka i weghara ya, ebibila osisi ndị dị na ya site nigbu ha anyụike; nihi na ị ga-eri mkpụrụ ha, egbutukwala ha, nihi na osisi dị nọhịa ọ bụ mmadụ nke mere ị ga-eji nọchibido ya?Naanị osisi ị maara na ọ bụghị osisi a na-eri mkpụrụ ya eri ka ị ga-ebibi, ị ga-egbutu ya ma wuo ihe ị ga-eji nọchibido obodo ahụ nke na-ebuso gị agha, ruo mgbe ọ dara. 